**РЕПУБЛИКА СРПСКА**

**НАРОДНА СКУПШТИНА**

***З А П И С Н И К***

***са Двадесет прве посебне сједнице Народне скупштине Републике Српске***

***одржане дана 15. јула 2014. године***

Двадесет прва посебна сједница Народне скупштине Републике Српске одржана је 15. јула 2014. године у Бањој Луци.

Предсједник Народне скупштине Републике Српске г-дин Игор Радојичић, отворио је засједање Двадесет прве посебне сједнице и констатовао да су одсуство са сједнице најавили народни посланици: г-дин Рамиз Салкић, г-дин Гаврило Бобар, г-дин Славко Бољановић, г-дин Томица Стојановић, г-дин Младен Кршић и г-дин Златко Максимовић.

На почетку засједања, предсједник Комисије за избор и именовање поднио је Извјештај којим се констатује престанак мандата народном посланику Радмили Коцић Ћућић и Извјештај којим се верификује мандат народном посланику Радивоју Ераку.

Приступило се изјашњавању.

Прво се Скупштина изјаснила о Извјештају којим се констатује предстанак мандата народном посланику Радмили Коцић-Ћућић.

(68 народних посланика је гласало ''за'', нико није гласао ''против'', 1 је био ''уздржан'')

Г-ђи Радмили Коцић Ћућић је престао мандат народног посланика.

Затим се Скупштина изјаснила о Извјештају којим се верификује мандат народном посланику Радивоју Ераку.

(68 народних посланика је гласало ''за'', нико није гласао ''против'', 2 су била ''уздржана'')

Г-дину Радивоју Ераку верификован је мандат народног посланика.

Потом је г-дин Радивоје Ерак положио свечану заклетву.

Прешло се на утврђивање Приједлога дневног реда.

ДНЕВНИ РЕД:

1. Приједлог ребаланса Буџета Републике Српске за 2014. годину – по хитном поступку;
2. Приједлог закона о измјенама Закона о извршењу Буџета Републике Српске за 2014. годину – по хитном поступку;
3. Приједлог одлуке о измјени Одлуке о дугорочном задуживању Републике Српске за 2014. годину;
4. Приједлог закона о платама и накнадама судија и тужилаца у Републици Српској –по хитном поступку;
5. Приједлог закона о измјенама и допунама Закона о фискалним касама.

*(71 народни посланик је гласао ''за'', нико није гласао ''против'', нико није био ''уздржан'')*

Усвојен је дневни ред Двадесет прве посебне сједнице Народне скупштине Републике

Српске.

**Ад–1: Приједлог ребаланса Буџета Републике Српске за 2014. годину – по хитном**

**поступку**

У име предлагача, уводно излагање поднио је г-дин Зоран Тегелтија, министар финансија.

Надлежни скупштински одбори су разматрали Приједлог ребаланса Буџета и заузели су став да се исти разматра на Двадесет првој посебној сједници.

У посланичкој расправи учествовали су: г-ђа Љиљана Богдановић, г-дин Миладин Станић, г-дин Драган Чавић, г-дин Зоран Ђерић, г-ђа Сњежана Божић, г-ђа Споменка Стевандић, г-дин Слободан Поповић, г-дин Сенад Братић, г-дин Илија Стеванчевић, г-дин Амир Захировић, г-дин Лазар Миркић, г-дин Бехзад Чиркин, г-дин Бранислав Бореновић, г-дин Ненад Стевандић, г-дин Остоја Драгутиновић и г-дин Костадин Васић.

Закључена је расправа.

Завршну ријеч по овој тачки дневног реда дао је г-дин Зоран Тегелтија, министар финансија.

**Ад–2: Приједлог закона о измјенама Закона о извршењу Буџета Републике Српске**

**за 2014. годину – по хитном поступку**

У име предлагача, уводно излагање поднио је г-дин Зоран Тегелтија, министар финансија.

Надлежни скупштински одбори су разматрали Приједлог закона и заузели су став да се исти разматра на Двадесет првој посебној сједници.

Закључена је расправа.

**Ад–3: Приједлог одлуке о измјени Одлуке о дугорочном задуживању Републике**

**Српске за 2014. годину**

У име предлагача, уводно излагање поднио је г-дин Зоран Тегелтија, министар финансија.

Надлежни скупштински одбори су разматрали Приједлог одлуке и заузели су став да се иста разматра на Двадесет првој посебној сједници.

У посланичкој расправи учествовао је г-дин Вукота Говедарица.

Закључена је расправа.

Завршну ријеч по овој тачки дневног реда дао је г-дин Зоран Тегелтија, министар финансија.

**Ад–4: Приједлог закона о платама и накнадама судија и тужилаца у Републици**

**Српској –по хитном поступку**

У име предлагача уводно излагање поднио је г-дин Слободан Зец, помоћник министра правде.

Надлежни скупштински одбори су разматрали Приједлог закона и заузели су став да се исти разматра на Двадесет првој. посебној сједници.

У посланичкој расправи учествовали су: г-дин Слободан Поповић, г-дин Милан Шврака и г-дин Војислав Глигић.

Закључена је расправа.

Завршну ријеч по овој тачки дневног реда дао је г-дин Слободан Зец, помоћник министра правде.

**Ад–5: Приједлог закона о измјенама и допунама Закона о фискалним касама**

У име предлагача уводно излагање поднио је г-дин Зоран Тегелтија, министар финансија.

Надлежни скупштински одбори су разматрали Приједлог закона и заузели су став да се исти разматра на XХI посебној сједници.

У посланичкој расправи учествовали су: г-дин Војислав Глигић, г-дин Драган Чавић, г-дин Слободан Поповић, г-ђа Диана Чекић и г-дин Лазар Миркић.

Закључена је расправа.

Завршну ријеч по овој тачки дневног реда дао је г-дин Зоран Тегелтија, министар финансија.

***''Дан за гласање'', 15. јул 2014. године***

Предсједник Народне скупштине Републике Српске је отворио „*дан за гласање*“ и констатовао да су одсуство најавили народни посланици: г-дин Рамиз Салкић, г-дин Предраг Глухаковић, г-дин Гаврило Бобар, г-дин Миодраг Буквић, г-дин Томица Стојановић, г-дин Зоран Ђерић, г-дин Бранислав Бореновић, г-дин Златко Максимовић, г-дин Младен Кршић, г-дин Миладин Станић, г-дин Велимир Сакан, г-дин Борис Јеринић.

**Ад–1: Приједлог ребаланса Буџета Републике Српске за 2014. годину – по хитном**

**поступку**

Административна комисија Народне скупштине Републике Српске је предложила амандман који је прихваћен и постао је саставни дио текста Буџета.

*Амандман 1.*

У оквиру поторшачке јединице Народна скупштина Републике Српске, на позицији 412600 расходи по основу смјештаја скупштинских посланика умањити за 18.000,00 КМ, а за исти износ повећава се позиција 412500 – расходи за текуће одржавање.

Клуб посланика СДС предложио је три амандмана, које Влада Републике Српске није прихватила.

*Амандман 1.*

У Приједлогу Ребаланса буџета Републике Српске за 2014. годину – по хитном поступку, у оквиру потрошачке јединице: Универзитет у Источном Сарајеву, економски код 411100 – Расходи за бруто плате, планирани износ ''23.491.600'' замјенити са износом ''24.171.600'' на терет:

* економског кода 412900 – Расходи за стручно усавршавање запослених, у износу од ''100.000'' у оквиру потрошачке јединице: Служба за заједнчке послове Владе Републике Српске;
* економског кода 412500 – Расходи за текуће одржавање, у износу од ''300.000'' у оквиру потрошачке јединице: Служба за заједничке послове Владе Републике Српске и
* економског кода 412200 – Расходи по основу утрошка енергије, комуналних, комуникационих и транспортних услуга, у износу од ''280.000'' у оквиру потрошачке јединице: Служба за заједничке послове Владе Републике Српске.

*Амандман 2.*

У оквиру потрошачке јединице: Министарство управе и локалне самоуправе, економски код 481300 – Трансфери неразвијеним општинама, планирани износ ''1.000.000'' замјенити са износом ''3.000.000'' на терет економског кода 412700 – Расходи за стручне услуге у износу од ''2.000.000'' у оквиру потрошачке јединице: Министарство за економске односе и регионалну сарадњу.

*Амандман 3.*

У оквиру потрошачке јединице: Остала буџетска потрошња, економски код 482100 – Трансфер Фонду солидарности за обнову Републике Српске, планирани износ ''18.000.000'' замјенити са износом ''28.000.000'' на терет:

* економског кода 412900 – Пројекат подршке хуманитарним и радним акцијама у износу од ''2.600.000'' у оквиру потрошачке јединице: Предсједник Републике Српске,
* економског кода 412900 – Пројекат подршке за изградњу објеката за дјецу и омладину у износу од ''1.300.000'' у оквиру потрошачке јединице: Предсједник Репубилке Српске,
* економског кода 412700 – Расходи за стручне услуге у износу од ''500.000'' у оквиру потрошачке јединице: Влада Републике Српске,
* економског кода 412700 – Расходи за Владине информативне кампање у износу од ''200.000'' у оквиру потрошачке јединице: Влада Републике Српске,
* економског кода 412900 – Расходи за бруто накнаде за рад ван радног односа у износу од ''400.000'' у оквиру потрошачке јединице: Завод за образовање одраслих,
* економског кода 482100 – Трансфери представништвима РС у иностранству у износу од ''1.000.000'' у оквиру потрошачке јединице: Министарство за економске односе и регионалну сарадњу,
* економског кода 416100 – Дознаке за финансирање повратка у Републику Српску у износу од ''2.000.000'' у оквиру потрошачке јединице: Министарство за избјеглице и расељена лица,
* економског кода \*\*\*\*Буџетска резерва у износу од ''2.000.000''.

Предсједник Клуба посланика СДС је затражио да се Скупштина изјасни о амандманима 2. и 3., док у амандману 1. је дошло до техничке грешке, тако да се Скупштина о њему не може изјаснити.

*Амандман 2.*

(25 народних посланика је гласало ''за'', 23 су гласала ''против'', 22 су била ''уздржана'')

Амандман 2. није усвојен.

Амандман 3.

(25 народних посланика је гласало ''за'', 28 је гласало ''против'', 17 је било ''уздржано'')

Амандман 3. није усвојен.

Клуб посланика СДА-СДП је предложио сљедеће амандмане које Влада Републике Српске није прихватила.

Амандман 1.

У Приједлогу ребаланса Буџета Републике Српске за 2014. годину по хитном поступку у оквиру потрошачке јединице Министарство за избјеглице и расељена лица позицију: ''416100 – Дознаке за финансирање повратка у Републику Српску'' повећати за 450.000 КМ.

Средства обезбједити са Буџетске позиције: Буџетске резерве.

Амандман 2.

У Приједлогу ребаланса Буџета Републике Српске за 2014. годину по хитном поступку у оквиру потрошачке јединице Министарства управе и локалне самоуправе позицију: ''415200 – Текући грантови добротворним друштвима ''Мерхамет'' у Републици Српској'' повећати за 60.000 КМ.

Средства обезбједити са позиције Буџетске резерве.

Амандман 3.

У Приједлогу ребаланса Буџета за 2014. годину по хитном поступку у оквиру потрошачке јединице Министарства управе и локалне самоуправе позицију: ''415200 –Текући грантови за рад удружења и организација цивилних жртава рата Бошњака и Хрвата'' повећати за 60.000 КМ.

Средства обезбједити са позиције: Буџетске резерве.

Предлагач затражио да се Скупштина изјасни о амандманима.

Амандман 1.

(9 народних посланика је гласало ''за'', 32 су гласала ''против'', 29 је било ''уздржано'')

Амандман 1. није усвојен.

*Амандман 2.*

*(7 народних посланика је гласало ''за'', 27 је гласало ''против'', 36 је било ''уздржано'')*

Амандман 2. није усвојен.

*Амандман 3.*

(6 народних посланика је гласало ''за'', 23 су гласала ''против'', 41 је био ''уздржан'')

Амандман 3. није усвојен.

Приступило се гласању о Приједлогу одлуке о усвајању Ребаланса Буџета Републике Српске за 2014. годину.

О Д Л У К А

о усвајању Ребаланса буџета Републике Српске за 2014. годину

I

Народна скупштина Републике Српске усваја Ребаланс буџета Републике Српске за 2014. годину.

II

Саставни дио ове одлуке је Ребаланс буџета Републике Српске за 2014. годину.

III

Ова одлука ступа на снагу наредног дана од дана објављивања у ''Службеном гласнику Републике Српске''.

(45 народних посланика је гласало ''за'', 25 је гласало ''против'', нико није био ''уздржан'')

Усвојена је Одлука којом Народна скупштина Републике Српске усваја Ребаланс буџета

Републике Српске за 2014. годину.

Ад–2: Приједлог закона о измјенама Закона о извршењу Буџета Републике Српске

за 2014. годину – по хитном поступку

Приступило се изјашњавању о Приједлогу одлуке.

О Д Л У К А

Члан 1.

У поступку доношења Закона о измјенама Закона о извршењу Буџета Републике Српске за 2014. годину, утврђено је да постоје нарочито оправдани разлози да наведени Закон ступи на снагу наредног дана од дана објављивања.

Члан 2.

Ова одлука ступа на снагу наредног дана од дана објављивања у „Службеном гласнику Републике Српске''.

(45 народних посланика је гласало „за'', 25 је гласало „против'', нико није био „уздржан'')

Усвојена је Одлука којом је Народна скупштина Републике Српске утврдила постојање

нарочито оправданих разлога.

Затим се Скупштина изјаснила о Приједлогу закона.

(45 народних посланика је гласало ''за'', 25 је гласало ''против'', нико није био ''уздржан'')

Усвојен је Закон о измјенама Закона о извршењу Буџета Републике Српске за 2014.

годину.

Ад–3: Приједлог одлуке о измјени Одлуке о дугорочном задуживању Републике

Српске за 2014. годину

Приступило се изјашњавању о Приједлогу одлуке.

О Д Л У К А

Члан 1.

У поступку доношења Одлуке о измјени Одлуке о дугорочном задуживању Републике Српске за 2014. годину (''Службени гласник Републике Српске'', број 17/14), утврђено је да постоје нарочито оправдани разлози да наведена Одлука ступи на снагу наредног дана од дана објављивања.

Члан 2.

Ова одлука ступа на снагу наредног дана од дана објављивања у ''Службеном гласнику Републике Српске''.

(45 народних посланика је гласало ''за'', 25 је гласало ''против'', нико није био ''уздржан'')

Усвојена је Одлука којом је Народна скупштина Републике Српске утврдила постојање

нарочито оправданих разлога.

Затим се Скупштина изјаснила о Приједлогу одлуке о дугорочном задуживању.

ОДЛУКА

О ИЗМЈЕНИ ОДЛУКЕ О ДУГОРОЧНОМ ЗАДУЖИВАЊУ

РЕПУБЛИКЕ СРПСКЕ ЗА 2014. ГОДИНУ

I

У Одлуци о дугорочном задуживању Републике Српске за 2014. годину („Службени гласник Републике Српске“, број 17/14), у тачки I број: „254.000.000“ замјењује се бројем: „372.000.000“.

II

Ова одлука ступа на снагу наредног дана од дана објављивања у „Службеном гласнику Републике Српске“.

(45 народних посланика је гласало ''за'', 25 је гласало ''против'', нико није био ''уздржан'')

Усвојена је Одлука о измјени Одлуке о дугорочном задуживању Републике Српске за

2014. годину.

**Ад–4: Приједлог закона о платама и накнадама судија и тужилаца у Републици**

**Српској – по хитном поступку**

Приступило се изјашњавању о Приједлогу закона.

(48 народних посланика је гласало ''за'', 5 је гласало ''против'', 17 је било ''уздржано'')

Усвојен је Закон о платама и накнадама судија и тужилаца у Републици Српској.

## Ад–5: Приједлог закона о измјенама и допунама Закона о фискалним касама

Влада Републике Српске је предложила амандман који је постао саставни дио закона.

Амандман 1.

У Приједлогу закона о измјенама и допунама Закона о фискалним касама, у члану 1. у ставу 3. послије тачке г) додаје се нова тачка д) која гласи:

''д) осигуравајућа друштва која пружају услуге осигурања у Републици Српској,''

Досадашње т. д) до њ) постају ђ) до о).

Клуб посланика СДС предложио је амандман који је Влада Републике Српске прихватила.

Амандман 1.

У Приједлогу закона о измјенама и допунама Закона о фискалним касама, у члану 1. у ставу (3) додаје се нова тачка о), која гласи:

''о) промети добара на велико''.

Приступило се изјашњавању о Приједлогу закона.

(64 народна посланика су гласала ''за'', нико није гласао ''против'', 6 је било ''уздржано'')

Усвојен је Закон о измјенама и допунама Закона о фискалним касама.

Овим је окончан рад по дневном реду Двадесет прве посебне сједнице Народне скупштине Републике Српске.

Саставни дио овог записника је Тонски запис Двадесет прве посебне сједнице Народне скупштине Републике Српске.

ГЕНЕРАЛНИ СЕКРЕТАР ПРЕДСЈЕДНИК

НАРОДНЕ СКУПШТИНЕ НАРОДНЕ СКУПШТИНЕ

***Ранко Карапетровић Мр Игор Радојичић***